

























BILAG I

PRODUKTRESUMÉ

[image: ]Dette lægemiddel er underlagt supplerende overvågning. Dermed kan nye sikkerhedsoplysninger hurtigt tilvejebringes. Sundhedspersoner anmodes om at indberette alle formodede bivirkninger. Se i pkt. 4.8, hvordan bivirkninger indberettes.


1.	LÆGEMIDLETS NAVN

ELREXFIO 40 mg/ml injektionsvæske, opløsning


2.	KVALITATIV OG KVANTITATIV SAMMENSÆTNING

ELREXFIO 40 mg/ml injektionsvæske, opløsning

Ét hætteglas indeholder 44 mg elranatamab i 1,1 ml (40 mg/ml).

ELREXFIO 40 mg/ml injektionsvæske, opløsning

Ét hætteglas indeholder 76 mg elranatamab i 1,9 ml (40 mg/ml).

Elranatamab er et IgG2-kappa bispecifikt antistof, der er afledt af to monoklonale antistoffer (mAb’er). Elranatamab produceres ved hjælp af to rekombinante kinesiske hamsterovarie (CHO)-cellelinjer.

Alle hjælpestoffer er anført under pkt. 6.1.


3.	LÆGEMIDDELFORM

Injektionsvæske, opløsning (injektionsvæske).

Klar til let opaliserende, farveløs til lys brunlig opløsning med pH på 5,8 og osmolaritet på cirka 301 mOsm/l.


4.	KLINISKE OPLYSNINGER

4.1	Terapeutiske indikationer

ELREXFIO er indiceret som monoterapi til behandling af voksne patienter med recidiverende og refraktær myelomatose, som har fået mindst tre tidligere behandlinger, herunder med et immunmodulerende middel, en proteasomhæmmer og et anti-CD38-antistof, og som har vist sygdomsprogression under den sidste behandling.

4.2	Dosering og administration

Behandlingen skal indledes og overvåges af læger med erfaring i behandling af myelomatose.

[bookmark: OLE_LINK6]ELREXFIO skal administreres ved subkutan injektion af en passende uddannet sundhedsperson med adgang til egnet medicinsk udstyr til behandling af alvorlige reaktioner, herunder cytokinreleasesyndrom (CRS) og immuneffektorcelle-associeret neurotoksicitetssyndrom (ICANS) (se pkt. 4.4).

Inden behandlingen indledes, skal der foreligge et komplet blodbillede. Enhver potentiel aktiv infektion og/eller graviditet hos kvinder i den fertile alder skal udelukkes (se pkt. 4.4 og 4.6).

Dosering

Anbefalet doseringsplan
Den anbefalede dosering er optrapningsdoser på 12 mg på dag 1 og 32 mg på dag 4 efterfulgt af en fuld behandlingsdosis på 76 mg hver uge fra uge 2 til uge 24 (se tabel 1).

For patienter, som har fået mindst 24 ugers behandling og har opnået respons, skal doseringsintervallet ændres til en plan med administration hver anden uge. For patienter, som har fået mindst 24 ugers behandling efter planen med behandling hver anden uge, og som har opretholdt respons, skal doseringsintervallet ændres til en plan med behandling hver fjerde uge.

ELREXFIO skal administreres i henhold til optrapningsdoseringsplanen i tabel 1 med henblik på at reducere forekomsten og sværhedsgraden af CRS og ICANS. På grund af risikoen for CRS og ICANS skal patienterne overvåges for symptomer i 48 timer efter administration af hver af de 2 optrapningsdoser og instrueres om at forblive i nærheden af en sundhedsinstitution (se pkt. 4.4).

Tabel 1.	ELREXFIO doseringsplan
	Doseringsplan
	Uge/dag
	Dosis

	Optrapningsdoseringa,b
	Uge 1: dag 1
	Optrapningsdosis 1
	12 mg 

	
	Uge 1: dag 4
	Optrapningsdosis 2
	32 mg 

	Ugentlig doseringa,c,d
	Uge 2-24: dag 1
	Fuld behandlingsdosis
	76 mg en gang ugentligt 

	Dosering hver anden uged,e
	Uge 25‑48: dag 1
	Fuld behandlingsdosis
	76 mg en gang hver anden uge

	Dosering hver fjerde uged,f,g
	Uge 49 og frem: dag 1
	Fuld behandlingsdosis
	76 mg en gang hver fjerde uge

	[bookmark: _Hlk117249246][bookmark: _Hlk115800446]a.	Der skal administreres præmedicinering forud for de tre første doser ELREXFIO.

	b.	Der skal være mindst 2 dage mellem optrapningsdosis 1 (12 mg) og optrapningsdosis 2 (32 mg).

	c.	Der skal være mindst 3 dage mellem optrapningsdosis 2 (32 mg) og den første fulde behandlingsdosis (76 mg).

	d.	Der skal være mindst 6 dage mellem doserne.

	e.	For patienter, som har opnået et respons.
f.	For patienter, som har fået mindst 24 ugers behandling efter planen med behandling hver anden uge.
g.	For patienter, som har opretholdt deres respons.

	Bemærk: Se tabel 5 for anbefalinger vedrørende genoptagelse af ELREXFIO efter dosisudsættelser.



Anbefalet præmedicinering
For at reducere risikoen for CRS skal følgende præmedicinering administreres cirka 1 time forud for de tre første doser af ELREXFIO, hvilket inkluderer optrapningsdosis 1, optrapningsdosis 2 og den første fulde behandlingsdosis, som beskrevet i tabel 1 (se pkt. 4.4):
· paracetamol 500 mg oralt (eller tilsvarende)
· dexamethason 20 mg oralt eller intravenøst (eller tilsvarende)
· diphenhydramin 25 mg oralt (eller tilsvarende)

Profylaktiske antimikrobielle og antivirale  stoffer skal overvejes i henhold til lokale institutionelle retningslinjer (se pkt. 4.4).

Doseringsændringer ved toksicitet

Det frarådes at reducere dosis af ELREXFIO. Dosisudsættelser kan være påkrævet med henblik på behandling af toksiciteter (se pkt. 4.4). 

Se tabel 2 og 3 for anbefalede tiltag i tilfælde af bivirkninger i form af henholdsvis CRS og ICANS.

Se tabel 4 for anbefalede tiltag i tilfælde af andre bivirkninger.

Cytikinreleasesyndrom (CRS)
CRS skal identificeres på basis af det kliniske billede (se pkt. 4.4.). Patienten skal udredes og behandles for andre årsager til feber, hypoksi og hypotension. Understøttende behandling af CRS (herunder, men ikke begrænset til, antipyretika, intravenøs væskebehandling, vasopressorer, IL‑6- eller IL‑6-receptorhæmmere, supplerende ilt osv.) skal administreres efter behov. Laboratorietest til overvågning af dissemineret intravaskulær koagulation (DIC), hæmatologiske parametre samt lunge-, hjerte-, nyre- og leverfunktion skal overvejes.

	Tabel 2.	Anbefalinger vedr. håndtering af CRS

	Grada
	Forekommende symptomer 
	Tiltag 

	Grad 1
	Temperatur ≥ 38 °Cb
	· Udsæt behandlingen, indtil CRS ophører.c
· Giv understøttende behandling.

	Grad 2
	Temperatur ≥ 38 °C med enten:
· Hypotension, der responderer på væske og ikke kræver vasopressorer, og/eller 
· Behov for ilt med næsekateter med lavt flowd eller ”blow-by”
	· Udsæt behandlingen, indtil CRS ophører.c
· Giv understøttende behandling.
· Overvåg patienten dagligt i 48 timer efter den næste dosis af ELREXFIO. Instruer patienten om at forblive i nærheden af en sundhedsinstitution.

	Grad 3
(første forekomst)
	Temperatur ≥ 38 °C med enten:
· Hypotension, der kræver én vasopressor med eller uden vasopressin, og/eller 
· Behov for ilt med næsekateter med højt flowd, ansigtsmaske, maske med reservoirpose eller Venturi-maske
	· Udsæt behandlingen, indtil CRS ophører.c
· Giv understøttende behandling, som kan omfatte intensivbehandling.
· [bookmark: OLE_LINK3]Administrer præmedicinering forud for den næste dosis af ELREXFIO.
· Overvåg patienten dagligt i 48 timer efter den næste dosis af ELREXFIO. Instruer patienten om at forblive i nærheden af en sundhedsinstitution.

	Grad 3 (tilbagevendende)

	Temperatur ≥ 38 °C med enten:
· Hypotension, der kræver én vasopressor med eller uden vasopressin, og/eller
· Behov for ilt med næsekateter med højt flowd, ansigtsmaske, maske med reservoirpose eller Venturi-maske
	· Seponer behandlingen permanent.
· Giv understøttende behandling, som kan omfatte intensivbehandling.

	Grad 4
	Temperatur ≥ 38 °C med enten:
· Hypotension, der kræver flere vasopressorer (undtagen vasopressin), og/eller
· Behov for ilt med positivt tryk (fx CPAP, BiPAP, intubation og mekanisk ventilation)
	· Seponer behandlingen permanent.
· Giv understøttende behandling, som kan omfatte intensivbehandling.


	a.	Baseret på ASTCT-klassificering for CRS 2019 (American society for transplantation and cellular therapy).

	b.	Tilskrevet CRS. Feber optræder ikke altid samtidig med hypotension eller hypoksi, da den kan være maskeret af interventioner som fx behandling med antipyretika eller anti-cytokiner.

	c.	Se tabel 5 for anbefalinger vedrørende genoptagelse af ELREXFIO efter dosisudsættelser.

	d.	Næsekateter med lavt flow er ≤ 6 l/min, og næsekateter med højt flow er > 6 l/min.



Neurologiske toksiciteter, herunder ICANS
Andre årsager til neurologiske symptomer skal udelukkes. Patienten skal straks udredes og behandles baseret på sværhedsgrad. Der skal gives understøttende behandling, som kan omfatte intensivbehandling, ved svære eller livstruende neurologiske toksiciteter. Patienter, der oplever ICANS af grad 2 eller højere med den tidligere dosis af ELREXFIO, skal instrueres om at forblive i nærheden af en sundhedsinstitution og overvåges for symptomer dagligt i 48 timer efter den næste dosis.

Tabel 3.	Anbefalinger vedr. håndtering af ICANS
	Grada
	Forekommende symptomerb 
	Tiltag

	Grad 1
	ICE-score 7-9c

eller nedsat bevidsthedsniveaud: vågner spontant.
	· Udsæt behandlingen, indtil ICANS ophører.e
· Overvåg neurologiske symptomer, og overvej konsultation med en neurolog med henblik på yderligere udredning og behandling.
· Overvej ikke‑sederende antikonvulsiva (fx levetiracetam) som anfaldsprofylakse.

	Grad 2
	ICE-score 3-6c

eller nedsat bevidsthedsniveaud: vågner ved stemmer.
	· Udsæt behandlingen, indtil ICANS ophører.e
· Administrer dexamethasonf 10 mg intravenøst hver 6. time. Fortsæt med dexamethason indtil resolution til grad 1 eller mindre, og aftrap derefter.
· Overvåg neurologiske symptomer, og overvej konsultation med en neurolog og andre specialister med henblik på yderligere udredning og behandling. 
· Overvej ikke‑sederende antikonvulsiva (fx levetiracetam) som anfaldsprofylakse.
· Overvåg patienten dagligt i 48 timer efter den næste dosis af ELREXFIO. Instruer patienten om at forblive i nærheden af en sundhedsinstitution.

	Grad 3
(første forekomst)
	ICE-score 0-2c

eller nedsat bevidsthedsniveaud: vågner kun ved taktil stimulering, 

eller anfaldd, enten:
· enhver form for klinisk anfald, fokalt eller generaliseret, som hurtigt går over, eller 
· ikke-konvulsive anfald på elektroencefalografi (EEG), som går over efter intervention,
 
eller forhøjet intrakranielt tryk: fokalt/lokalt ødem ved neuroscanningd
	· Udsæt behandlingen, indtil ICANS ophører.e
· Administrer dexamethasonf 10 mg intravenøst hver 6. time. Fortsæt med dexamethason indtil resolution til grad 1 eller mindre, og aftrap derefter.
· Overvåg neurologiske symptomer, og overvej konsultation med en neurolog og andre specialister med henblik på yderligere udredning og behandling. 
· Overvej ikke-sederende antikonvulsiva (fx levetiracetam) som anfaldsprofylakse.
· Giv understøttende behandling, som kan omfatte intensivbehandling.
· Overvåg patienten dagligt i 48 timer efter den næste dosis af ELREXFIO. Instruer patienten om at forblive i nærheden af en sundhedsinstitution.

	Grad 3 (tilbagevendende)
	ICE-score 0-2c

eller nedsat bevidsthedsniveaud: vågner kun ved taktil stimulering,

eller anfaldd, enten:
· enhver form for klinisk anfald, fokalt eller generaliseret, som hurtigt går over, eller
· ikke-konvulsive anfald på elektroencefalografi (EEG), som går over efter intervention,
 
eller forhøjet intrakranielt tryk: fokalt/lokalt ødem ved neuroscanningd
	· Seponer behandlingen permanent.
· Administrer dexamethasonf 10 mg intravenøst hver 6. time. Fortsæt med dexamethason indtil resolution til grad 1 eller mindre, og aftrap derefter.
· Overvåg neurologiske symptomer, og overvej konsultation med en neurolog og andre specialister med henblik på yderligere udredning og behandling. 
· Overvej ikke‑sederende antikonvulsiva (fx levetiracetam) som anfaldsprofylakse.
· Giv understøttende behandling, som kan omfatte intensivbehandling.

	Grad 4
	ICE-score 0c

eller nedsat bevidsthedsniveaud, enten:
· patienten kan ikke vækkes eller kræver kraftige eller gentagne taktile stimuli for at vågne, eller
· stupor eller koma,

eller anfaldd, enten:
· livstruende langvarigt krampeanfald (> 5 minutter), eller
· gentagne kliniske eller elektriske anfald uden tilbagevenden til baseline mellem anfaldene,

eller motoriske fundd:
· dyb fokal motorisk svækkelse såsom hemiparese eller paraparese,

eller forhøjet intrakranielt tryk/cerebralt ødemd, med tegn/symptomer såsom:
· diffust cerebralt ødem ved neuroscanning, eller
· decerebrerings- eller dekortikeringsstilling, eller
· parese i kranienerve VI, eller
· papilødem, eller
· Cushings triade
	· Seponer behandlingen permanent.
· Administrer dexamethasonf 10 mg intravenøst hver 6. time. Fortsæt med dexamethason indtil resolution til grad 1 eller mindre, og aftrap derefter.
· Alternativt kan administration af methylprednisolon 1 000 mg intravenøst dagligt i 3 dage overvejes.
· Overvåg neurologiske symptomer, og overvej konsultation med en neurolog og andre specialister med henblik på yderligere udredning og behandling.
· Overvej ikke‑sederende antikonvulsiva (fx levetiracetam) som anfaldsprofylakse.
· Giv understøttende behandling, som kan omfatte intensivbehandling.

		Forkortelser = Immuneffektorcelle-associeret encefalopati (ICE).

	a.	Baseret på ASTCT-klassificering for ICANS 2019 (American society for transplantation and cellular therapy).

	b.	Behandlingen fastlægges ud fra den mest alvorlige hændelse, som ikke kan tilskrives nogen anden årsag.

	c.	Hvis patienten kan vækkes og er i stand til at gennemføre en ICE-vurdering, skal følgende vurderes:  
Orientering (kender år, måned, by, hospital = 4 point), navngivning (navngiv 3 genstande, fx peg på et ur, en kuglepen, en knap = 3 point), evne til at følge kommandoer (fx ”vis mig 2 fingre” eller ”luk øjnene og ræk tunge”) = 1 point), skriveevne (evnen til at skrive en standardsætning = 1 point) og opmærksomhed (tæl baglæns fra 100 i tiere = 1 point). Hvis patienten ikke kan vækkes og ikke er i stand til at gennemføre en ICE-vurdering (grad 4 ICANS) = 0 point.

	d.	Kan ikke tilskrives andre årsager.

	e.	Se tabel 5 for anbefalinger vedrørende genoptagelse af ELREXFIO efter dosisudsættelser.

	f.	Alle referencer til administration af dexamethason er dexamethason eller tilsvarende lægemidler.






	Tabel 4.	Anbefalede tiltag ved andre bivirkninger

	Bivirkninger
	Sværhedsgrad
	Tiltag

	Hæmatologiske bivirkninger
(se pkt. 4.8)

	Absolut neutrofiltal mindre end 0,5 × 109/l

	· Udsæt behandlingen indtil det absolutte neutrofiltal er 0,5 × 109/l eller højere.b

	
	Febril neutropeni
	· Udsæt behandlingen indtil det absolutte neutrofiltal er 1 × 109/l eller højere, og feberen forsvinder.b  

	
	Hæmoglobin mindre end 8 g/dl 

	· Udsæt behandling indtil hæmoglobin er 8 g/dl eller højere.b 

	
	Trombocyttal mindre end 25 000/µl

Trombocyttal mellem 25 000/µl og 50 000/µl med blødning 
	· Udsæt behandling indtil trombocyttallet er 25 000/µl eller højere, og der ikke er nogen tegn på blødning.b

	Andre* ikke‑hæmatologiske bivirkningera 
(se pkt. 4.8)
	Grad 3 eller 4
	· Udsæt behandling indtil bedring til grad 1 eller derunder eller baseline.b
· Seponer permanent, hvis der ikke ses nogen bedring.

	a.	Baseret på NCI-CTCAE (National Cancer Institute Common Terminology Criteria for Adverse Events), Version 5.0.

	b.	Se tabel 5 for anbefalinger vedrørende genoptagelse af ELREXFIO efter dosisudsættelser (se pkt. 4.2).

	*	Andre end CRS og ICANS.



Genoptagelse af ELREXFIO efter dosisudsættelse

Hvis en dosis udsættes, skal behandlingen startes op igen baseret på anbefalingerne i tabel 5, og behandlingen skal genoptages i henhold til doseringsplanen (se tabel 1). Der skal administreres præmedicinering som anført i tabel 5.

Tabel 5.	Anbefalinger vedrørende genoptagelse af behandling med ELREXFIO efter dosisudsættelse
	Sidste administrerede dosis
	Udsættelsens varighed fra sidste administrerede dosis
	Tiltag

	Optrapningsdosis 1 (12 mg) 
	2 uger eller mindre (≤ 14 dage) 
	Genstart med optrapningsdosis 2 (32 mg).a Hvis dette tolereres, øges til 76 mg 4 dage senere.

	
	Mere end 2 uger (> 14 dage) 
	Genstart optrapningsdoseringsplanen med optrapningsdosis 1 (12 mg).a

	Optrapningsdosis 2 (32 mg)
	2 uger eller mindre (≤ 14 dage) 
	Genstart med 76 mg.a

	
	Mere end 2 uger til mindre end eller lig med 4 uger (15 dage og ≤ 28 dage) 
	Genstart med optrapningsdosis 2 (32 mg).a Hvis dette tolereres, øges til 76 mg 1 uge senere.

	
	Mere end 4 uger (> 28 dage) 
	Genstart optrapningsdoseringsplanen med optrapningsdosis 1 (12 mg).a

	Enhver fuld behandlingsdosis (76 mg)
	12 uger eller mindre (≤ 84 dage)
	Genstart med 76 mg.

	
	Mere end 12 uger (> 84 dage)
	Genstart optrapningsdoseringsplanen med optrapningsdosis 1 (12 mg).a Hvis dette tolereres, øges til 76 mg 1 uge senere.


a.	Administrer præmedicinering forud for ELREXFIO-dosis.

Behandlingsvarighed 
Behandlingen skal fortsættes indtil sygdomsprogression eller uacceptabel toksicitet.

Oversprungne doser
Hvis en dosis springes over, skal dosis administreres snarest muligt, og doseringsplanen skal justeres for at opretholde doseringsintervallet som påkrævet (se tabel 1).

Særlige populationer

Ældre 
Dosisjustering er ikke nødvendig (se pkt. 5.1 og 5.2).

Nedsat nyrefunktion
Der er ikke behov for dosisjustering hos patienter med let til moderat nedsat nyrefunktion (estimeret glomerulær filtrationshastighed (eGFR) > 30 ml/min/1.73 m2). Der er begrænsede data tilgængelig for patienter med svært nedsat nyrefunktion, se pkt. 5.2.

Nedsat leverfunktion
Der er ikke behov for dosisjustering hos patienter med let nedsat leverfunktion (totalbilirubin > 1 til 1,5 × ULN eller enhver AST og totalbilirubin ≤ ULN og AST > ULN se pkt. 5.2).

Pædiatrisk population 
Det er ikke relevant at anvende ELREXFIO hos den pædiatriske population til behandling af myelomatose.

Administration

ELREXFIO er kun til subkutan injektion og skal administreres af en sundhedsperson.

Den påkrævede dosis skal injiceres i det subkutane væv over abdomen (foretrukket injektionssted). Alternativt kan der injiceres i det subkutane væv på låret.

ELREXFIO må ikke injiceres i områder, hvor huden er rød, øm, hård eller har blå mærker eller arvæv.

For instruktioner om håndtering af lægemidlet før administration, se pkt. 6.6.

4.3	Kontraindikationer

Overfølsomhed over for det aktive stof eller over for et eller flere af hjælpestofferne anført i pkt. 6.1.

4.4	Særlige advarsler og forsigtighedsregler vedrørende brugen

Sporbarhed

For at forbedre sporbarheden af biologiske lægemidler skal det administrerede produkts navn og batchnummer tydeligt registreres.

Cytokinreleasesyndrom (CRS)
[bookmark: _Hlk117170508][bookmark: _Hlk118103602]CRS, herunder livstruende eller letale reaktioner, kan forekomme hos patienter, der i behandling med ELREXFIO. Kliniske symptomer på CRS kan omfatte, men er ikke begrænset til, feber, hypoksi, kulderystelser, hypotension, takykardi, hovedpine og forhøjede leverenzymer (se pkt. 4.8). 

[bookmark: OLE_LINK4]Behandlingen skal indledes i henhold til optrapningsdoseringsplanen for at reducere risikoen for CRS, og patienten skal overvåges tilsvarende efter administrationen. Der skal administreres præmedicinering forud for de tre første doser for at reducere risikoen for CRS (se pkt. 4.2).

Patienterne skal rådgives om at søge øjeblikkelig lægehjælp, hvis der opstår symptomer på CRS.

Ved det første tegn på CRS skal behandlingen med ELREXFIO udsættes, og patienten skal omgående vurderes med henblik på indlæggelse. CRS skal behandles i henhold til anbefalingerne i pkt. 4.2, og yderligere behandling skal overvejes i henhold til lokale institutionelle retningslinjer. Understøttende behandling af CRS (herunder, men ikke begrænset til, antipyretika, intravenøs væskebehandling, vasopressorer, IL-6- eller IL-6-receptorhæmmere, supplerende ilt osv.) skal administreres efter behov. Det skal overvejes at foretage laboratorietest til overvågning af dissemineret intravaskulær koagulation (DIC), hæmatologiske parametre samt lunge-, hjerte-, nyre- og leverfunktion.

Neurologiske toksiciteter herunder ICANS
[bookmark: _Hlk117171350][bookmark: _Hlk76972114]
Alvorlige eller livstruende neurologiske toksiciteter, herunder ICANS kan forekomme efter behandling med ELREXFIO (se pkt. 4.8). Patienten skal overvåges for symptomer (fx nedsat bevidsthedsniveau, kramper og/eller motorisk svækkelse) på neurologisk toksicitet under behandlingen.

Patienten skal rådgives om at søge øjeblikkelig lægehjælp, hvis der opstår symptomer på neurologisk toksicitet.

Ved det første tegn på neurologisk toksicitet, herunder ICANS, skal behandlingen med ELREXFIO udsættes og neurologisk udredning overvejes. Generel behandling af neurologisk toksicitet (fx ICANS) er opsummeret i tabel 3 (se pkt. 4.2).

På grund af risikoen for ICANS skal patienterne rådes til ikke at føre motorkøretøj eller betjene tunge eller potentielt farlige maskiner under optrapningsplanen og i 48 timer efter at have gennemført hver af de 2 optrapningsdoser samt i tilfælde af ny debut af neurologiske symptomer (se pkt. 4.2 og 4.7).

Infektioner
[bookmark: _Hlk117171399]Der er indberettet svære, livstruende eller letale infektioner hos patienter, som behandlet med ELREXFIO (se pkt. 4.8). Nye eller reaktiverede virusinfektioner er forekommet under behandling med ELREXFIO, herunder infektion med/reaktivering af cytomegalovirus. Progressiv multifokal leukoencefalopati (PML) er også forekommet under behandling med ELREXFIO.

Behandlingen må ikke påbegyndes hos patienter med aktive infektioner. Patienterne skal monitoreres for symptomer på infektion inden og under behandling med ELREXFIO og behandles på passende vis. Behandlingen med ELREXFIO skal udsættes baseret på infektionens sværhedsgrad, som anført i tabel 4, for andre ikke‑hæmatologiske bivirkninger (se pkt. 4.2).

Profylaktiske antimikrobielle (fx til forebyggelse af pneumocystis jirovecii-pneumoni) og antivirale stoffer (fx til forebyggelse af reaktivering af herpes zoster) skal administreres i henhold til lokale institutionelle retningslinjer

Neutropeni 

Der er indberettet neutropeni og febril neutropeni hos patienter, som fik ELREXFIO (se pkt. 4.8).

Komplet blodbillede skal overvåges ved baseline og periodisk under behandlingen. Behandlingen med ELREXFIO skal udsættes som angivet i tabel 4 (se pkt. 4.2). Patienter med neutropeni skal overvåges for tegn på infektion. Der skal gives understøttende behandling i henhold til lokale institutionelle retningslinjer.

Hypogammaglobulinæmi

Der er indberettet hypogammaglobulinæmi hos patienter, som fik ELREXFIO (se pkt. 4.8).

Immunglobulinniveauerne skal overvåges under behandlingen. Subkutan eller intravenøs behandling med immunglobuliner (IVIG) skal overvejes, hvis IgG-niveauerne falder til under 400 mg/dl, og patienten skal behandles i overensstemmelse med lokale institutionelle retningslinjer, herunder infektionsforholdsregler og antimikrobiel profylakse.

Samtidig brug af levende virale vacciner

Sikkerheden ved immunisering med levende virale vacciner under eller efter behandlingen med ELREXFIO er ikke blevet undersøgt. Vaccination med levende virale vacciner frarådes inden for 4 uger før den første dosis, under behandlingen og i mindst 4 uger efter behandlingen.

Hjælpestoffer

Dette lægemiddel indeholder mindre end 1 mmol (23 mg) natrium pr. dosis, dvs. det er i det væsentlige natriumfrit.

4.5	Interaktion med andre lægemidler og andre former for interaktion
[bookmark: _Hlk117171109]
Der er ikke udført interaktionsstudier med ELREXFIO.

Den indledende frigivelse af cytokiner forbundet med opstart af ELREXFIO kan undertrykke cytochrom P450 (CYP)-enzymer. Den højeste risiko for interaktion forventes at opstå under og op til 14 dage efter optrapningsdosering samt under og op til 14 dage efter CRS. I løbet af denne periode skal toksicitet eller lægemiddelkoncentrationer overvåges hos patienter, som samtidig får følsomme CYP-substrater med et snævert terapeutisk indeks (fx cyclosporin, phenytoin, sirolimus eller warfarin). Dosis af de samtidige lægemidler skal justeres efter behov.

4.6	Fertilitet, graviditet og amning

[bookmark: _Hlk83220343]Kvinder i den fertile alder/kontraception 

Graviditetsstatus for kvinder i den fertile alder skal verificeres, inden behandling med ELREXFIO påbegyndes.

Kvinder i den fertile alder skal anvende sikker kontraception under behandlingen med ELREXFIO og i 6 måneder efter den sidste dosis.

Fertilitet

Der foreligger ingen data vedrørende elranatamabs indvirkning på fertiliteten hos mennesker. Elranatamabs indvirkning på hanners og hunners fertilitet er ikke blevet evalueret i dyreforsøg.

Graviditet

Der er ingen data fra mennesker eller fra dyr til vurdering af risikoen ved anvendelse af elranatamab under graviditeten. Humant immunglobulin (IgG) vides at passere placenta efter graviditetens første trimester. Baseret på dets virkningsmekanisme kan elranatamab skade fosteret, når det administreres til en gravid kvinde, og derfor bør ELREXFIO ikke anvendes under graviditeten.

ELREXFIO er forbundet med hypogammaglobulinæmi, og derfor skal det overvejes at vurdere immunglobulinniveauerne hos nyfødte af mødre behandlet med ELREXFIO.

Amning

Det er ukendt, om elranatamab udskilles i human eller animalsk mælk, påvirker det ammede spædbarn eller påvirker mælkeproduktionen. Humane IgG’er vides at udskilles i brystmælk. En risiko for det ammede barn kan ikke udelukkes, og derfor frarådes amning under behandlingen med ELREXFIO og i 6 måneder efter den sidste dosis.

4.7	Virkning på evnen til at føre motorkøretøj og betjene maskiner

ELREXFIO påvirker i væsentlig grad evnen til at føre motorkøretøj og betjene maskiner.

På grund af risikoen for ICANS er patienter, der får ELREXFIO, i fare for nedsat bevidsthedsniveau (se pkt. 4.8). Patienterne skal instrueres om ikke at føre motorkøretøj eller betjene tunge eller potentielt farlige maskiner under og i 48 timer efter at have gennemført hver af de 2 optrapningsdoser samt, i tilfælde af ny debut af neurologisk toksicitet, indtil resolution af eventuelle neurologiske symptomer (se pkt. 4.2 og 4.4).

4.8	Bivirkninger

Opsummering af sikkerhedsprofilen

De hyppigste bivirkninger er CRS (57,9 %), anæmi (54,1 %), neutropeni (45,9 %), træthed (44,8 %), infektion i de øvre luftveje (42,6 %), reaktioner på injektionsstedet (38,3 %), diarré (41,5 %), pneumoni (38,3 %), trombocytopeni (36,1 %), lymfopeni (30,1 %), nedsat appetit (27,3 %), pyreksi (28,4 %), udslæt (27,9 %), artralgi (25,7 %), hypokaliæmi (23,5 %), kvalme (21,9 %), tør hud (21,9 %) og dyspnø (20,8 %).

Alvorlige bivirkninger er pneumoni (31,7 %), sepsis (15,8 %), CRS (12,6 %), anæmi (5,5 %), infektion i de øvre luftveje (5,5 %), urinvejsinfektion (3,8 %), febril neutropeni (2,7 %), diarré (2,7 %), dyspnø (2,2 %) og pyreksi (2,2 %).

Skema over bivirkninger 

Tabel 6 opsummerer rapporterede bivirkninger hos patienter, der fik ELREXFIO ved det anbefalede doseringsregime (N=183 inklusive 64 patienter tidligere behandlet med BCMA-rettet antistof-lægemiddelkonjugat (ADC) eller CAR-T-celler (kimær antigenreceptor T-celler) (støtte kohorte B)). Den mediane varighed af behandlingen var 4,1 (interval: 0,03 til 20.3) måneder. Sikkerhedsdata for ELREXFIO blev også evalueret i hele den behandlede population (N = 265), uden at der blev identificeret yderligere bivirkninger.

Bivirkningerne er anført i henhold til MedDRA-systemorganklasse og efter hyppighed. Hyppigheden klassificeres som meget almindelig (≥ 1/10), almindelig (≥ 1/100 til < 1/10), ikke almindelig (≥ 1/1 000 til < 1/100), sjælden (≥ 1/10 000 til < 1/1 000), meget sjælden (< 1/10 000) og ikke kendt (hyppighed kan ikke estimeres ud fra forhåndenværende data). Inden for hver hyppighedsgruppe er bivirkningerne, hvor dette er relevant, angivet efter alvorsgrad. De alvorligste bivirkninger er anført først.

Tabel 6.	Bivirkninger hos patienter med myelomatose behandlet med ELREXFIO i MagnetisMM-3 ved den anbefalede dosis
	Systemorganklasse
	Bivirkning
	Hyppighed
(Alle grader)
	N = 183

	
	
	
	Enhver grad (%)
	Grad 3 eller 4 (%)

	Infektioner og parasitære sygdomme
	Pneumonia
	Meget almindelig
	38,3
	25,7

	
	Sepsisb
	Meget almindelig
	18,6
	13,1

	
	Infektioner i de øvre luftveje
	Meget almindelig 
	42,6
	6,0

	
	Urinvejsinfektion
	Meget almindelig
	13,7
	6,0

	
	Infektion med cytomegalovirusc
	Almindelig
	9,3
	2,2

	Blod og lymfesystem
	Neutropeni
	Meget almindelig
	45,9
	44,3

	
	Anæmi
	Meget almindelig
	54,1
	42,6

	
	Trombocytopeni
	Meget almindelig
	36,1
	26,2

	
	Lymfopeni
	Meget almindelig
	30,1
	27,9

	
	Leukopeni
	Meget almindelig
	18,6
	13,1

	
	Febril neutropeni
	Almindelig
	2,7
	2,7

	Immunsystemet
	Cytokinreleasesyndrom
	Meget almindelig
	57,9
	0,5

	
	Hypogammaglobulinæmi
	Meget almindelig
	16,4
	2,7

	Metabolisme og ernæring
	Nedsat appetit
	Meget almindelig
	27,3
	1,1

	
	Hypokaliæmi
	Meget almindelig
	23,5
	9,3

	
	Hypofosfatæmi
	Almindelig
	6,6
	0,5

	Nervesystemet 
	Perifer neuropatid
	Meget almindelig
	16,9
	1,1

	
	Hovedpine
	Meget almindelig
	19,7
	0

	
	Immuneffektorcelle-associeret neurotoksicitetssyndrom (ICANS)
	Almindelig
	3,3
	1,1

	Luftveje, thorax og mediastinum
	Dyspnø
	Meget almindelig
	20,8
	4,9

	Mave-tarm-kanalen 
	Diarré
	Meget almindelig
	41,5
	2,7

	
	Kvalme
	Meget almindelig
	21,9
	0

	Hud og subkutane væv
	Udslæte
	Meget almindelig
	27,9
	0

	
	Tør hud
	Meget almindelig
	21,9
	0

	Knogler, led, muskler og bindevæv
	Ledsmerter
	Meget almindelig
	25,7
	1,6

	Almene symptomer og reaktioner på administrationsstedet
	Reaktioner på injektionsstedet
	Meget almindelig
	38,3
	0

	
	Pyreksi
	Meget almindelig
	28,4
	3,3

	
	Træthed
	Meget almindelig
	44,8
	6,0

	Undersøgelser
	Forhøjede aminotransferaser
	Meget almindelig
	16,9
	5,5

	a.	Pneumoni omfatter pneumoni, COVID-19-pneumoni, bronkopulmonal aspergillose, infektion i de nedre luftveje, bakterieinfektion i de nedre luftveje, svampeinfektion i de nedre luftveje, pneumocystis jiroveci-pneumoni, adenoviruspneumoni, bakteriel pneumoni, cytomegaloviruspneumoni, svampepneumoni, influenzapneumoni, pseudomonaspneumoni, viral pneumoni, atypisk pneumoni, coronavirus-pneumoni, haemophiluspneumoni, pneumokokpneumoni, pneumoni forårsaget af respiratorisk syncytialvirus, aspirationspneumoni.

	b.	Sepsis omfatter sepsis, bakteriæmi, enhedsrelateret bakteriæmi, enhedsrelateret sepsis, escherichia-bakteriæmi, escherichia-sepsis, klebsiella-sepsis, pseudomonas-sepsis, septisk shock, stafylokokbakteriæmi, stafylokoksepsis, streptokoksepsis, urosepsis, campylobacter-bakteriæmi.

	c.	Cytomegalovirus omfatter reaktivering af infektion med cytomegalovirus, infektion med cytomegalovirus, cytomegaloviruschorioretinitis, cytomegalovirusgastroenteritis, cytomegalovirusviræmi.

	d.	Perifer neuropati omfatter perifer sensorisk neuropati, paræstesi, perifer sensomotorisk neuropati, dysæstesi, perifer neuropati, perifer motorisk neuropati, Gullain-Barré-syndrom, hypoæstesi, neuralgi, polyneuropati.

	e.	Udslæt omfatter eksfoliativ dermatitis, generaliseret eksfoliativ dermatitis, erytem, palmar-plantar erytrodysæstesisyndrom, udslæt, erytematøst udslæt, makuløst udslæt, makulopapuløst udslæt, pustuløst udslæt, symmetrisk lægemiddelrelateret intertriginøst og fleksuralt eksantem, epidermolyse.



Beskrivelse af udvalgte bivirkninger

Cytokinreleasesyndrom (CRS)
[bookmark: _Hlk86668391]CRS forekom hos 57,9 % af de patienter, som fik ELREXFIO efter den anbefalede doseringsplan, med grad 1 CRS hos 43,7 %, grad 2 hos 13,7 % og grad 3 hos 0,5 % af patienterne. De fleste patienter oplevede CRS efter den første optrapningsdosis (43,2 %) eller den anden optrapningsdosis (19,1 %), mens 7,1 % af patienterne fik CRS efter den første fulde behandlingsdosis og 1,6 % af patienterne efter en efterfølgende dosis. Tilbagevendende CRS forekom hos 13,1 % af patienterne. Mediantiden til debut af CRS var 2 (interval: 1 til 9) dage efter den seneste dosis, med en median varighed på 2 (interval: 1 til 19 dage) dage.

Hos de patienter, som udviklede CRS, omfattede de tilknyttede symptomer feber (99,0 %), hypotension (21,0 %) og hypoksi (11,4 %), og 34 % fik tocilizumab (eller siltuximab), og 15,1 % fik kortikosteroider til behandling af CRS.

Immuneffektorcelle-associeret neurotoksicitetssyndrom (ICANS)
ICANS forekom hos 3,3 % af patienterne efter behandling med ELREXFIO efter den anbefalede doseringsplan, med grad 1 ICANS hos 0,5 %, grad 2 hos 1,6 % og grad 3 hos 1,1 % af patienterne. De fleste af patienterne oplevende ICANS efter den første optrapningsdosis (2,7 %). 1 patient (0,5 %) fik ICANS efter den anden optrapningsdosis, og 1 patient (0,5 %) fik ICANS efter en efterfølgende dosis. Tilbagevendende ICANS forekom hos 1,1 % af patienterne. Mediantiden til debut var 3 (interval: 1 til 4) dage efter den seneste dosis, med en median varighed på 2 (interval: 1-18) dage.

ICANS kan debutere samtidigt med CRS, efter resolution af CRS eller i fravær af CRS. De hyppigste symptomer på ICANS omfattede nedsat bevidsthedsniveau og grad 1 eller grad 2 immuneffektorcelle-associeret encefalopati scorer (ICE) (se tabel 3). Blandt de patienter, som udviklede ICANS, fik 66,7 % kortikosteroider, 33,3 % fik tocilizumab (eller siltuximab), 33,3 % fik levetiracetam, og 16,7 % fik anakinra til behandling af ICANS.

Indberetning af formodede bivirkninger

Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via det nationale rapporteringssystem anført i Appendiks V.

4.9	Overdosering

Symptomer

Der er meget få erfaringer med overdosering i kliniske studier. Den maksimalt tolererede dosis af elranatamab er ikke blevet bestemt. I kliniske studier er der blevet administreret doser på op til 76 mg én gang ugentligt.

Behandling

I tilfælde af overdosering skal patienten overvåges for symptomer på bivirkninger, og passende symptomatisk behandling skal iværksættes øjeblikkeligt.


5.	FARMAKOLOGISKE EGENSKABER

5.1	Farmakodynamiske egenskaber

Farmakoterapeutisk klassifikation: Monoklonale antistoffer og antistof-lægemiddel-konjugater, ATC-kode: L01FX32

Virkningsmekanisme

Elranatamab er et bispecifikt T-celleaktiverende antistof, som binder CD3‑epsilon på T‑celler og B‑cellemodningsantigen (BCMA) på plasmaceller, plasmablaster og myelomatoseceller. Bindingen af elranatamab til BCMA på tumorceller og CD3 på T-celler er uafhængig af den native T-cellereceptors (TCR) specificitet, ligesom den ikke er afhængig af MHC (major histocompatibility complex) klasse 1-molekyler. Elranatamab aktiverede T-cellerne, førte til proinflammatorisk cytokinfrigivelse og resulterede i lysis af myelomatosecellerne.

Farmakodynamisk virkning

Immunogenicitet
Under behandling med elranatamab ved den anbefalede dosis i MagnetisMM‑3-studiet blev anti-lægemiddel-antistoffer (ADA) påvist hos 9,5 % af deltagerne. Der blev ikke observeret nogen tegn på ADA‑påvirkning af farmakokinetik, virkning eller sikkerhed, men der er stadig begrænsede data.

Klinisk virkning og sikkerhed

Recidiverende eller refraktær myelomatose
[bookmark: _Hlk93579950]Virkningen af ELREXFIO som monoterapi blev evalueret hos patienter med recidiverende eller refraktær myelomatose i et åbent, ikke-randomiseret fase 2-multicenterstudie (MagnetisMM-3). Studiet omfattede patienter, som var refraktære over for mindst én proteasomhæmmer (PI), ét immunmodulerende middel (IMiD) og ét anti-CD38 monoklonalt antistof. MagnetisMM-3 omfattede 123 patienter, der ikke tidligere havde fået BCMA-rettet behandling (pivotal kohorte A). Patienterne havde målbar sygdom i henhold til kriterierne fra International Myeloma Working Group (IMWG) ved rekrutteringen. Studiet omfattede patienter med en ECOG-score på ≤ 2, passende baseline knoglemarvsfunktion (absolut neutrofiltal ≥ 1,0 × 109/l, trombocyttal ≥ 25 × 109/l, hæmoglobinniveau ≥ 8 g/dl), nyre- (CrCL ≥ 30 ml/min) og leverfunktion (aspartataminotransferase (ASAT) og alaninaminotransferase (ALAT) ≤ 2,5 × øvre grænse for normal (ULN), total bilirubin ≤ 2 × ULN) og venstre‑ventrikulær uddrivningsfraktion ≥ 40 %. Patienter med sovende myelomatose, aktiv plasmacelleleukæmi, amyloidose, polyneuropati, organomegali, endokrinopati, monoklonal plasmacellesygdom, hudforandringer (POEMS-syndrom), stamcelletransplantat inden for 12 uger før rekrutteringen, aktive infektioner og klinisk signifikante neuropatier samt kardiovaskulær sygdom blev udelukket fra studiet.

Patienterne fik subkutan administration af ELREXFIO ved optrapningsdoser på 12 mg på dag 1 og 32 mg på dag 4 af behandlingen, efterfulgt af den første fulde behandlingsdosis af ELREXFIO (76 mg) på dag 8 af behandlingen. Derefter fik patienterne 76 mg en gang ugentligt. Efter 24 uger blev doseringsintervallet ændret fra ugentligt til hver anden uge hos patienter, som opnåede et IMWG-respons, der kunne kategoriseres som delvist respons eller bedre, og hvor responset blev opretholdt i mindst 2 måneder, og fra hver anden uge til hver fjerde uge efter mindst 24 ugers dosering med 76 mg hver anden uge (se pkt. 4.2).

Medianalderen blandt de 123 patienter, der blev behandlet i den pivotale kohorte A, var 68 (interval: 36 til 89) år med 19,5 % af patienterne ≥ 75 år. 44,7 % var kvinder; 58,5 % var hvide, 13,0 % var asiatiske, 8,9 % var latinamerikanske, og 7,3 % var sorte. Sygdomsstadiet (R-ISS) ved studiets start var 22,8 % i stadie I, 55,3 % i stadie II og 15,4 % i stadie III. Mediantiden fra den første diagnose af myelomatose til studiedeltagelse var 72,9 (interval: 16 til 228) måneder. Patienterne havde i gennemsnit fået 5 tidligere behandlingslinjer (interval: 2 til 22); med 96,0 %, som havde fået ≥ 3 tidligere behandlingslinjer. 96,7 % var triple-class-refraktære, og 95,9 % var refraktære over for deres sidste behandlingslinje. 68,3 % havde tidligere modtaget autolog stamcelletransplantation, og 5,7 % havde tidligere modtaget allogen transplantation. Højrisiko-cytogenetik [t(4;14), t(14;16) eller del(17p)] var til stede hos 25,2 % af patienterne. 31,7 % af patienterne havde ekstramedullær sygdom [tilstedeværelse af plasmacytom (ekstramedullært og/eller paramedullært) med en bløddelskomponent] i henhold til blindet uafhængig central gennemgang (BICR) ved baseline.

[bookmark: _Hlk119408017]Virkningsresultaterne blev baseret på responsrate og varighed af responset (DOR), som vurderet ved BICR baseret på IMWG-kriterierne. Virkningsresultaterne fra den pivotale kohorte A fremgår af tabel 7. Den mediane (interval) opfølgning fra den indledende dosis for respondenter var 27,9 (3,6; 36,8) måneder.

	Tabel 7.	Virkningsresultater fra MagnetisMM-3 i den pivotale kohorte A

	
	Patienter, som ikke tidligere har fået BCMA-rettet behandling
(pivotal kohorte A)

	
	Alle behandlede (N = 123)

	Objektiv responsrate (ORR: sCR+CR+VGPR+PR), n (%) (95 % CI)
	75 (61,0 %)
(51,8; 69,6)

	Stringent komplet respons (sCR)
	20 (16,3 %)

	Komplet respons (CR)
	26 (21,1 %)

	Meget godt delvist respons (VGPR)
	23 (18,7 %)

	Delvist respons (PR)
	6 (4,9 %)

	Komplet responsrate (sCR+CR), n (%)
(95 % CI)
	46 (37,4 %)
(28,8; 46,6)

	Tid til første respons (måneder)
Antal respondenter
Median
Interval
	
75
1,22
(0,9; 7,4)

	Varighed af respons (DOR) (måneder)
Antal respondenter
Median (95 % CI)
Rate ved 12 måneder (95 % CI)
Rate ved 24 måneder (95 % CI)
	
75
NE (NE; NE)
73,4 (61,4; 82,1)
66,9 (54,4; 76,7)

	MRD-negativitetsratea hos patienter, der opnåede CR eller sCR, og som var evaluerbare for MRD (31 af de 46 patienter, der opnåede CR/sCR, var evaluerbare for MRD)
n (%)
95 % CI (%)
	


28 (90,3 %)
(74,2; 98,0)

	Forkortelser: CI = konfidensinterval; NE = Kan ikke estimeres; MRD = minimal restsygdom.

	a.	Ved tærskel 10-5, Next Generation Sequencing clonoSEQ assay (Adaptive Biotechnologies).



Pædiatrisk population

Det Europæiske Lægemiddelagentur har dispenseret fra kravet om at fremlægge resultaterne af studier med ELREXFIO i alle undergrupper af den pædiatriske population ved myelomatose (se pkt. 4.2 for oplysninger om pædiatrisk anvendelse).

Dette lægemiddel er godkendt under ”betingede omstændigheder”. Det betyder, at der forventes yderligere dokumentation for lægemidlet.

Det Europæiske Lægemiddelagentur vil mindst en gang om året vurdere nye oplysninger om lægemidlet, og produktresuméet vil om nødvendigt blive ajourført.

5.2	Farmakokinetiske egenskaber
[bookmark: _Hlk83220585]
De farmakokinetiske parametre præsenteres som geometriske middelværdier (variationskoefficient (CV)%) for ubundet elranatamab, medmindre andet er angivet. Cmax og AUCtau for elranatamab efter den første subkutane dosis steg på en dosisproportional måde over det evaluerede dosisinterval via subkutan administration (~ 6 til 76 mg). Medianværdien for akkumulationsforhold efter 24 uger med ugentlig dosering i forhold til den første subkutane dosis af elranatamab 76 mg for Cmax og AUCtau var henholdsvis 6,6 gange og 11,2 gange. Den forventede Cavg, Cmax og Ctrough og den observerede Ctrough for elranatamab præsenteres i tabel 8.

	Tabel 8.	Farmakokinetiske parametre for elranatamab efter den anbefalede dosis

	Tidspunkt
	Parametre

	
	Forventet
	Observeret

	
	Cavg
(μg/ml)
	Cmax
(μg/ml)
	Ctrough
(μg/ml)
	Ctrough
(μg/ml)

	Ved afslutningen af den ugentlige dosering (uge 24)a
	32,0 (46 %)
	33,0 (46 %)
	30,5 (48 %)
	32,2 (71 %)

	Steady state (dosering hver anden uge)a,b
	17,7 (53 %)
	19,5 (51 %)
	15,1 (60 %)
	16,5 (59 %)

	Steady state (dosering hver fjerde uge)a,c
	8,8 (58 %)
	11,5 (54 %)
	5,9 (78 %)
	6,7 (76 %)

	a.	Forventede farmakokinetiske parametre rapporteres for patienter, som har opnået et respons.

	b.	Forventet steady state-eksponering for elranatamab-dosis hver anden uge er tilnærmet ved uge 48.

	c.	Forventet steady state-eksponering for elranatamab-dosis hver fjerde uge er tilnærmet ved uge 72.

	d.	Observeret Ctrough for elranatamab præsenteres som geometrisk middelværdi (CV%). Koncentrationer før dosering i cyklus 7 dag 1 (n = 40), cyklus 13 dag 1 (n = 23) og cyklus 25 dag 1 (n = 10) repræsenterer steady state-Ctrough for henholdsvis dosering hver uge, dosering hver anden uge og dosering hver fjerde uge.



Absorption

Den forventede gennemsnitlige biotilgængelighed af elranatamab var 56,2 % ved subkutan administration. Median Tmax efter s.c. administration af elranatamab på tværs af alle dosisniveauer spændte fra 3 til 7 dage.

Fordeling

Baseret på den populationsfarmakokinetiske model var det forventede gennemsnitlige fordelingsvolumen for ubundet elranatamab 4,78 l, 69 % (CV) for det centrale kompartment og 2,83 l for det perifere kompartment.

Elimination

Den forventede geometriske middelværdi for halveringstid for elranatamab er 22, 64 % (CV) dage ved uge 24 efter doser på 76 mg ugentligt. Baseret på den populationsfarmakokinetiske model var den forventede middelværdi for clearance for elranatamab 0,324 l/dag, 100 % (CV). 

Særlige populationer

Der blev ikke observeret nogen klinisk relevante forskelle i elranatamabs farmakokinetik baseret på alder (36 til 89 år), køn (167 mænd, 154 kvinder), race (193 hvide, 49 asiatiske, 29 sorte) og legemsvægt (37 til 160 kg).

Nedsat nyrefunktion
Der er ikke udført studier af elranatamab hos patienter med nedsat nyrefunktion. Resultaterne fra populationsfarmakokinetiske analyser indikerer, at let nedsat nyrefunktion (60 ml/min/1,73 m2 ≤ eGFR < 90 ml/min/1,73 m2) eller moderat nedsat nyrefunktion (30 ml/min/1,73 m2 ≤ eGFR < 60 ml/min/1,73 m2) ikke signifikant påvirkede elranatamabs farmakokinetik. Der foreligger kun begrænsede data fra patienter med svært nedsat nyrefunktion (eGFR mindre end 30 ml/min/1,73 m2).

Nedsat leverfunktion
Der er ikke udført studier af elranatamab hos patienter med nedsat leverfunktion. Resultaterne fra populationsfarmakokinetiske analyser indikerer, at let nedsat leverfunktion (total bilirubin > 1 til 1,5 × ULN og enhver ASAT eller total bilirubin ≤ ULN og ASAT > ULN) ikke signifikant påvirkede elranatamabs farmakokinetik. Der foreligger ingen data for patienter med moderat nedsat (total bilirubin > 1,5 til 3,0 × ULN og enhver ASAT) eller svært nedsat (total bilirubin > 3,0 × ULN og enhver ASAT) leverfunktion.

5.3	Non-kliniske sikkerhedsdata

Karcinogenicitet og mutagenicitet

Der er ikke udført dyreforsøg for at evaluere elranatamabs karcinogene eller genotoksiske potentiale.

[bookmark: _Hlk111119519]Reproduktionstoksicitet og fertilitet

Der er ikke udført dyreforsøg for at evaluere elranatamabs virkninger på fertilitet, reproduktion og fosterudvikling. 

I et 13-ugers studie af toksicitet efter gentagne doser hos kønsmodne javamakakker var der ingen indvirkning af betydning på hanners og hunners forplantningsorganer efter subkutane doser op til 6 mg/kg/uge (cirka 6,5 gange den maksimale anbefalede humane dosis baseret på AUC-eksponering).


6.	FARMACEUTISKE OPLYSNINGER

6.1	Hjælpestoffer

Edetatdinatrium 
L-histidin
L-histidinhydrochloridmonohydrat
Polysorbat 80 
Saccharose
Vand til injektionsvæsker

6.2	Uforligeligheder

Da der ikke foreligger studier af eventuelle uforligeligheder, må dette lægemiddel ikke blandes med andre lægemidler.

6.3	Opbevaringstid

Uåbnet hætteglas

3 år.

[bookmark: OLE_LINK1][bookmark: _Hlk119499938]Efter åbning 

Kemisk og fysisk stabilitet efter åbning af hætteglas, inklusive opbevaring i klargjorte injektionssprøjter er påvist, i 7 dage ved 2 °C - 8 °C og i 24 timer ved op til 30 °C.

Ud fra et mikrobiologisk synspunkt skal produktet anvendes med det samme. Hvis det ikke anvendes straks, er opbevaringstider og -betingelserne brugerens ansvar og bør normalt ikke overstige 24 timer ved 2 °C - 8 °C, medmindre klargøring er foretaget under kontrollerede og validerede aseptiske forhold.

6.4	Særlige opbevaringsforhold

Opbevares i køleskab (2 °C – 8 °C).
Må ikke nedfryses.
Opbevares i den originale karton for at beskytte mod lys.
Opbevaringsforhold efter anbrud af lægemidlet, se pkt. 6.3.

6.5	Emballagetype og pakningsstørrelser 

ELREXFIO 40 mg/ml injektionsvæske, opløsning

1,1 ml opløsning i et hætteglas (type 1-glas) med prop (butylgummi) og aluminiumforsegling med aftagelig hætte indeholdende 44 mg elranatamab. 
Pakningsstørrelse med 1 hætteglas.

ELREXFIO 40 mg/ml injektionsvæske, opløsning

1,9 ml opløsning i et hætteglas (type 1-glas) med prop (butylgummi) og aluminiumforsegling med aftagelig hætte indeholdende 76 mg elranatamab. 
Pakningsstørrelse med 1 hætteglas.

6.6	Regler for bortskaffelse og anden håndtering
[bookmark: _Hlk119499909]
ELREXFIO 40 mg/ml injektionsvæske, opløsning leveres som en brugsklar opløsning, som ikke kræver fortynding før administration. Må ikke rystes.

ELREXFIO er en klar til let opaliserende og farveløs til lysebrun opløsning. Opløsningen må ikke administreres, hvis den er misfarvet eller indeholder partikler.

Der skal anvendes aseptisk teknik under klargøringen og administrationen af ELREXFIO.

Instruktioner vedrørende klargøringen

Hætteglas med ELREXFIO 40 mg/ml injektionsvæske, opløsning er kun til engangsbrug. 

ELREXFIO skal klargøres i henhold til instruktionerne herunder (se tabel 9) afhængig af den påkrævede dosis. Det foreslås at anvende enkeltdosishætteglasset med 44 mg/1,1 ml (40 mg/ml) til hver af optrapningsdoserne.

	Tabel 9.	Instruktioner vedr. klargøring af ELREXFIO

	Påkrævet dosis
	Dosisvolumen

	12 mg (optrapningsdosis 1)
	0,3 ml

	32 mg (optrapningsdosis 2)
	0,8 ml

	76 mg (fuld behandlingsdosis)
	1,9 ml



Bortskaffelse

Hætteglasset og eventuelt resterende indhold skal kasseres efter brug en enkelt gang. Ikke anvendt lægemiddel samt affald heraf skal bortskaffes i henhold til lokale retningslinjer.


7.	INDEHAVER AF MARKEDSFØRINGSTILLADELSEN

Pfizer Europe MA EEIG
Boulevard de la Plaine 17
1050 Bruxelles 
Belgien


8.	MARKEDSFØRINGSTILLADELSESNUMMER (-NUMRE)

EU/1/23/1770/001
EU/1/23/1770/002


9.	DATO FOR FØRSTE MARKEDSFØRINGSTILLADELSE/FORNYELSE AF TILLADELSEN

Dato for første markedsføringstilladelse: 7. december 2023
Dato for seneste fornyelse: 13. november 2024


10.	DATO FOR ÆNDRING AF TEKSTEN

Yderligere oplysninger om dette lægemiddel findes på Det Europæiske Lægemiddelagenturs hjemmeside https://www.ema.europa.eu. 

























BILAG II

A.	FREMSTILLER AF DET BIOLOGISK AKTIVE STOF OG FREMSTILLER ANSVARLIG FOR BATCHFRIGIVELSE

B.	BETINGELSER ELLER BEGRÆNSNINGER VEDRØRENDE UDLEVERING OG ANVENDELSE

C.	ANDRE FORHOLD OG BETINGELSER FOR MARKEDSFØRINGSTILLADELSEN

D.	BETINGELSER ELLER BEGRÆNSNINGER MED HENSYN TIL SIKKER OG EFFEKTIV ANVENDELSE AF LÆGEMIDLET

E.	SÆRLIG FORPLIGTELSE TIL AT GENNEMFØRE FORANSTALTNINGER EFTER UDSTEDELSE AF MARKEDSFØRINGSTILLADELSE TIL LÆGEMIDLER GODKENDT UNDER BETINGEDE OMSTÆNDIGHEDER

A.	FREMSTILLER AF DET BIOLOGISK AKTIVE STOF OG FREMSTILLER ANSVARLIG FOR BATCHFRIGIVELSE

Navn og adresse på fremstilleren af det biologisk aktive stof

Wyeth BioPharma 
Division of Wyeth Pharmaceuticals LLC
One Burtt Road
Andover, MA 01810  
USA

Navn og adresse på den fremstiller, der er ansvarlig for batchfrigivelse

Pfizer Service Company BV 
[bookmark: _Hlk204598217]Hermeslaan 11
10 Hoge Wei 
19302 Zaventem 
Belgien


[bookmark: OLE_LINK2]B.	BETINGELSER ELLER BEGRÆNSNINGER VEDRØRENDE UDLEVERING OG ANVENDELSE 

Lægemidlet må kun udleveres efter ordination på en recept udstedt af en begrænset lægegruppe (se bilag I: Produktresumé, pkt. 4.2).


C.	ANDRE FORHOLD OG BETINGELSER FOR MARKEDSFØRINGSTILLADELSEN

· Periodiske, opdaterede sikkerhedsindberetninger (PSUR’er)

Kravene for fremsendelse af PSUR’er for dette lægemiddel fremgår af listen over EU-referencedatoer (EURD list), som fastsat i artikel 107c, stk. 7, i direktiv 2001/83/EF, og alle efterfølgende opdateringer offentliggjort på Det Europæiske Lægemiddelagenturs hjemmeside https://www.ema.europa.eu.

Indehaveren af markedsføringstilladelsen skal fremsende den første PSUR for dette præparat inden for 6 måneder efter godkendelsen. 


D.	BETINGELSER ELLER BEGRÆNSNINGER MED HENSYN TIL SIKKER OG EFFEKTIV ANVENDELSE AF LÆGEMIDLET  

· Risikostyringsplan (RMP)

Indehaveren af markedsføringstilladelsen skal udføre de påkrævede aktiviteter og foranstaltninger vedrørende lægemiddelovervågning, som er beskrevet i den godkendte RMP, der fremgår af modul 1.8.2 i markedsføringstilladelsen, og enhver efterfølgende godkendt opdatering af RMP.

En opdateret RMP skal fremsendes:
· på anmodning fra Det Europæiske Lægemiddelagentur
· når risikostyringssystemet ændres, særlig som følge af, at der er modtaget nye oplysninger, der kan medføre en væsentlig ændring i benefit/risk-forholdet, eller som følge af, at en vigtig milepæl (lægemiddelovervågning eller risikominimering) er nået.

· Yderligere risikominimeringsforanstaltninger 

I hver af de medlemsstater, hvor ELREXFIO markedsføres, skal indehaveren af markedsføringstilladelsen sikre, at alle patienter/sundhedspersoner,
der forventes at bruge elranatamab, har adgang til/får udleveret et patientkort, som informerer og forklarer patienterne om risici ved CRS og neurologiske toksiciteter, herunder ICANS. Patientkortet indeholder også en advarselsmeddelelse til sundhedsfagligt personale, der behandler patienten, om, at patienten får elranatamab.

Patientkortet vil indeholde følgende nøglemeddelelser:
· En beskrivelse af de vigtigste symptomer på CRS og ICANS
· Påmindelse om, at patienten skal forblive i nærheden af sygehuset og overvåges for symptomer dagligt i 48 timer efter administration af de første 2 optrapningsdoser 
· En beskrivelse af, hvornår man skal søge øjeblikkelig lægehjælp eller søge akut hjælp, hvis der opstår symptomer på CRS eller ICANS
· Den ordinerende læges kontaktoplysninger


E.	SÆRLIG FORPLIGTELSE TIL AT GENNEMFØRE FORANSTALTNINGER EFTER UDSTEDELSE AF MARKEDSFØRINGSTILLADELSE TIL LÆGEMIDLER GODKENDT UNDER BETINGEDE OMSTÆNDIGHEDER

Dette er en betinget markedsføringstilladelse, og i henhold til artikel 14-a i forordning (EF) nr. 726/2004 skal indehaveren af markedsføringstilladelsen inden for den fastsatte tidsramme gennemføre følgende foranstaltninger:

	Beskrivelse
	Tidsfrist

	For at bekræfte virkningen og sikkerheden af elranatamab indiceret som monoterapi til behandling af voksne patienter med recidiverende og refraktær myelomatose, som har fået mindst tre tidligere behandlinger, herunder et immunmodulerende middel, en proteasomhæmmer og et anti-CD38-antistof, og som har vist sygdomsprogression under den sidste
behandling, skal indehaveren af markedsføringstilladelsen indsende resultaterne af studie C1071005, et randomiseret fase 3-studie med elranatamab som monoterapi og elranatamab + daratumumab over for daratumumab + pomalidomid + dexamethason hos deltagere med recidiverende eller refraktær myelomatose, som har fået mindst én tidligere behandlingslinje, der omfatter lenalidomid og en PI.
	Juni 2027



























BILAG III

ETIKETTERING OG INDLÆGSSEDDEL

























A. ETIKETTERING



MÆRKNING, DER SKAL ANFØRES PÅ DEN YDRE EMBALLAGE

YDRE KARTON (44 mg/1,1 ml)


1.	LÆGEMIDLETS NAVN

ELREXFIO 40 mg/ml injektionsvæske, opløsning
elranatamab


2.	ANGIVELSE AF AKTIVT STOF/AKTIVE STOFFER

Et 1,1 ml hætteglas indeholder 44 mg elranatamab (40 mg/ml).


3.	LISTE OVER HJÆLPESTOFFER

Hjælpestoffer: dinatriumedetat, L-histidin, L-histidinhydrochloridmonohydrat, polysorbat 80, saccharose, vand til injektionsvæsker.


4.	LÆGEMIDDELFORM OG INDHOLD (PAKNINGSSTØRRELSE)

Injektionsvæske, opløsning
1 hætteglas (44 mg/1,1 ml)


5.	ANVENDELSESMÅDE OG ADMINISTRATIONSVEJ(E)

Læs indlægssedlen inden brug.
Kun til subkutan anvendelse.


6.	SÆRLIG ADVARSEL OM, AT LÆGEMIDLET SKAL OPBEVARES UTILGÆNGELIGT FOR BØRN

Opbevares utilgængeligt for børn.


7.	EVENTUELLE ANDRE SÆRLIGE ADVARSLER

Må ikke rystes.


8.	UDLØBSDATO

EXP


9.	SÆRLIGE OPBEVARINGSBETINGELSER

Opbevares i køleskab.
Må ikke nedfryses.
Opbevares i den originale karton for at beskytte mod lys.


10.	EVENTUELLE SÆRLIGE FORHOLDSREGLER VED BORTSKAFFELSE AF IKKE ANVENDT LÆGEMIDDEL SAMT AFFALD HERAF


11.	NAVN OG ADRESSE PÅ INDEHAVEREN AF MARKEDSFØRINGSTILLADELSEN

Pfizer Europe MA EEIG
Boulevard de la Plaine 17
1050 Bruxelles
Belgien


12.	MARKEDSFØRINGSTILLADELSESNUMMER (-NUMRE) 

1/23/1770/001 


13.	BATCHNUMMER

Lot


14.	GENEREL KLASSIFIKATION FOR UDLEVERING


15.	INSTRUKTIONER VEDRØRENDE ANVENDELSEN


16.	INFORMATION I BRAILLESKRIFT

Fritaget fra krav om brailleskrift.


17.	ENTYDIG IDENTIFIKATOR – 2D-STREGKODE

Der er anført en 2D-stregkode, som indeholder en entydig identifikator.


18.	ENTYDIG IDENTIFIKATOR – MENNESKELIGT LÆSBARE DATA

PC
SN
NN


MINDSTEKRAV TIL MÆRKNING PÅ SMÅ INDRE EMBALLAGER

ETIKET TIL HÆTTEGLAS (44 mg/1,1 ml)


1.	LÆGEMIDLETS NAVN OG ADMINISTRATIONSVEJ(E)

ELREXFIO 40 mg/ml injektionsvæske
elranatamab
s.c.


2.	ADMINISTRATIONSMETODE


3.	UDLØBSDATO

EXP


4.	BATCHNUMMER

Lot


5.	INDHOLD ANGIVET SOM VÆGT, VOLUMEN ELLER ENHEDER

44 mg/1,1 ml


6.	ANDET



MÆRKNING, DER SKAL ANFØRES PÅ DEN YDRE EMBALLAGE

YDRE KARTON (76 mg/1,9 ml)


1.	LÆGEMIDLETS NAVN

ELREXFIO 40 mg/ml injektionsvæske, opløsning
elranatamab


2.	ANGIVELSE AF AKTIVT STOF/AKTIVE STOFFER

Et 1,9 ml hætteglas indeholder 76 mg elranatamab (40 mg/ml).


3.	LISTE OVER HJÆLPESTOFFER

Hjælpestoffer: dinatriumedetat, L-histidin, L-histidinhydrochloridmonohydrat, polysorbat 80, saccharose, vand til injektionsvæsker.


4.	LÆGEMIDDELFORM OG INDHOLD (PAKNINGSSTØRRELSE)

Injektionsvæske, opløsning
1 hætteglas (76 mg/1,9 ml)


5.	ANVENDELSESMÅDE OG ADMINISTRATIONSVEJ(E)

Læs indlægssedlen inden brug.
Kun til subkutan anvendelse.


6.	SÆRLIG ADVARSEL OM, AT LÆGEMIDLET SKAL OPBEVARES UTILGÆNGELIGT FOR BØRN

Opbevares utilgængeligt for børn.


7.	EVENTUELLE ANDRE SÆRLIGE ADVARSLER

Må ikke rystes.


8.	UDLØBSDATO

EXP


9.	SÆRLIGE OPBEVARINGSBETINGELSER

Opbevares i køleskab.
Må ikke nedfryses.
Opbevares i den originale karton for at beskytte mod lys.


10.	EVENTUELLE SÆRLIGE FORHOLDSREGLER VED BORTSKAFFELSE AF IKKE ANVENDT LÆGEMIDDEL SAMT AFFALD HERAF


11.	NAVN OG ADRESSE PÅ INDEHAVEREN AF MARKEDSFØRINGSTILLADELSEN

Pfizer Europe MA EEIG
Boulevard de la Plaine 17
1050 Bruxelles
Belgien


12.	MARKEDSFØRINGSTILLADELSESNUMMER (-NUMRE) 

1/23/1770/002 


13.	BATCHNUMMER

Lot


14.	GENEREL KLASSIFIKATION FOR UDLEVERING


15.	INSTRUKTIONER VEDRØRENDE ANVENDELSEN


16.	INFORMATION I BRAILLESKRIFT

Fritaget fra krav om brailleskrift.


17.	ENTYDIG IDENTIFIKATOR – 2D-STREGKODE

Der er anført en 2D-stregkode, som indeholder en entydig identifikator.


18.	ENTYDIG IDENTIFIKATOR – MENNESKELIGT LÆSBARE DATA

PC
SN
NN


MINDSTEKRAV TIL MÆRKNING PÅ SMÅ INDRE EMBALLAGER

ETIKET TIL HÆTTEGLAS (76 mg/1,9 ml)


1.	LÆGEMIDLETS NAVN OG ADMINISTRATIONSVEJ(E)

ELREXFIO 40 mg/ml injektionsvæske
elranatamab
s.c.


2.	ADMINISTRATIONSMETODE


3.	UDLØBSDATO

EXP


4.	BATCHNUMMER

Lot


5.	INDHOLD ANGIVET SOM VÆGT, VOLUMEN ELLER ENHEDER

76 mg/1,9 ml


6.	ANDET


























B. INDLÆGSSEDDEL

Indlægsseddel: Information til brugeren

ELREXFIO 40 mg/ml injektionsvæske, opløsning
elranatamab

[image: ]Dette lægemiddel er underlagt supplerende overvågning. Dermed kan der hurtigt tilvejebringes nye oplysninger om sikkerheden. Du kan hjælpe ved at indberette alle de bivirkninger, du får. Se sidst i afsnit 4, hvordan du indberetter bivirkninger.

Læs denne indlægsseddel grundigt, inden du begynder at få dette lægemiddel, da den indeholder vigtige oplysninger.
· Gem indlægssedlen. Du kan få brug for at læse den igen.
· Spørg lægen eller sygeplejersken, hvis der er mere, du vil vide.
· Kontakt lægen eller sygeplejersken, hvis du får bivirkninger, herunder bivirkninger, som ikke er nævnt i denne indlægsseddel. Se afsnit 4.

Se den nyeste indlægsseddel på www.indlaegsseddel.dk

Oversigt over indlægssedlen

1.	Virkning og anvendelse
2.	Det skal du vide, før du begynder at få ELREXFIO
3.	Sådan får du ELREXFIO
4.	Bivirkninger
5.	Opbevaring
6.	Pakningsstørrelser og yderligere oplysninger


1.	Virkning og anvendelse

ELREXFIO er et lægemiddel mod kræft, som indeholder det aktive stof elranatamab. Det anvendes til at behandle voksne patienter med en type af knoglemarvskræft, som kaldes myelomatose.
Det bruges alene til patienter, hvis kræftsygdom er vendt tilbage (recidiveret) og holdt op med at reagere på den tidligere behandling (refraktær), der har fået mindst tre andre former for behandling, og hvis kræftsygdom er blevet værre, siden de fik deres sidste behandling.

Sådan virker ELREXFIO
ELREXFIO er et antistof, som er en type protein, der er designet til at genkende og binde sig til specifikke mål i kroppen. ELREXFIO retter sig mod B-cellemodningsantigen (BCMA), der findes på myelomatose-kræftceller, og differentieringsklynge 3 (CD3), der findes på T‑lymfocytter, en særlig type af hvide blodlegemer i immunsystemet. Dette lægemiddel virker ved at binde sig til disse mål og dermed føre kræftcellerne og T‑cellerne sammen. Dette hjælper immunsystemet med at ødelægge myelomatose-kræftcellerne.


2.	Det skal du vide, før du begynder at få ELREXFIO

Du må ikke få ELREXFIO
hvis du er allergisk over for elranatamab eller et af de øvrige indholdsstoffer i ELREXFIO (angivet i afsnit 6).
Hvis du ikke er sikker på, om du er allergisk, så tal med lægen eller sygeplejersken, før du får ELREXFIO.

Advarsler og forsigtighedsregler 
Fortæl lægen eller sygeplejersken om alle dine medicinske lidelser, før du får ELREXFIO, herunder hvis du for nylig har haft nogen infektioner.

Vær opmærksom på alvorlige bivirkninger.
Fortæl det straks til lægen eller sygeplejersken, hvis du oplever noget af følgende:
· Tegn på en sygdom, der kaldes ’cytokinreleasesyndrom’ (CRS). CRS er en alvorlig immunreaktion med symptomer som feber, vejrtrækningsbesvær, kulderystelser, hovedpine, lavt blodtryk, hurtig hjerterytme, svimmelhed og et forhøjet antal leverenzymer i blodet.
· Virkninger på nervesystemet. Symptomerne kan omfatte, at du føler dig forvirret, føler dig mindre opmærksom eller har svært ved at tale eller skrive. Nogle af disse kan være tegn på en alvorlig immunreaktion, som kaldes ’immuneffektorcelle-associeret neurotoksicitetssyndrom’ (ICANS).
· Symptomer på en infektion som fx feber, kulderystelser, træthed eller vejrtrækningsbesvær.

Fortæl det til lægen eller sygeplejersken, hvis du bemærker tegn på noget af ovenstående.

ELREXFIO og vacciner
Kontakt lægen eller sygeplejersken, før du får ELREXFIO, hvis du for nylig har fået en vaccination eller skal have en vaccination.

Du må ikke få levende vacciner fra fire uger før din første dosis af ELREXFIO, mens du er i behandling med ELREXFIO, og i mindst fire uger efter du er stoppet behandlingen med ELREXFIO.

Prøver og kontroller
Før du får ELREXFIO, vil din læge kontrollere dine blodtal for tegn på infektion. Hvis du har en infektion, vil den blive behandlet, inden du begynder ELREXFIO. Din læge vil også undersøge, om du er gravid eller ammer.

Under behandlingen med ELREXFIO vil din læge overvåge dig for bivirkninger. Din læge vil overvåge om du får symptomer på CRS eller ICANS indenfor 48 timer efter hver af dine første 2 doser af ELREXFIO. Din læge vil også regelmæssigt kontrollere dine blodtal, da antallet af blodlegemer og andre komponenter i blodet kan falde.

Børn og unge
ELREXFIO er ikke beregnet til børn og unge under 18 år. Dette skyldes, at det ikke vides, hvordan lægemidlet vil påvirke dem.

Brug af andre lægemidler sammen med ELREXFIO
Fortæl det altid til lægen eller sygeplejersken, hvis du tager andre lægemidler, for nylig har taget andre lægemidler eller planlægger at tage andre lægemidler (fx cyclosporin, sirolimus eller warfarin). Dette gælder også lægemidler, du kan få i håndkøb, herunder urtemedicin.

Graviditet og amning
Det vides ikke, om ELREXFIO påvirker det ufødte barn, eller om det går over i modermælken.

Graviditet – oplysninger til kvinder

ELREXFIO frarådes under graviditet.

Før du får ELREXFIO, skal du fortælle det til lægen eller sygeplejersken, hvis du er gravid, har mistanke om, at du er gravid, eller planlægger at blive gravid.

Hvis du er i stand til at blive gravid, skal din læge udføre en graviditetstest, før du starter på behandlingen.

Hvis du bliver gravid, mens du er i behandling med dette lægemiddel, skal du fortælle det til lægen eller sygeplejersken med det samme.

Prævention

Hvis du kan blive gravid, skal du bruge sikker prævention under behandlingen og i 6 måneder efter, at du er holdt op med at få behandling med ELREXFIO.

Amning

Du må ikke amme under behandlingen og i 6 måneder efter at have stoppet behandlingen med ELREXFIO.

Trafik- og arbejdssikkerhed
Nogle personer kan føle sig trætte, svimle eller forvirrede, når de får ELREXFIO. Du må ikke køre bil, bruge værktøj eller betjene maskiner før mindst 48 timer efter hver af de 2 optrapningsdoser, og indtil dine symptomer er aftaget, eller som anvist af sundhedspersonalet.

ELREXFIO indeholder natrium
[bookmark: OLE_LINK5]ELREXFIO indeholder mindre end 1 mmol (23 mg) natrium pr. dosis, dvs. det er i det væsentlige natriumfrit.


3.	Sådan får du ELREXFIO

Så meget får du
Du vil få ELREXFIO under opsyn af en sundhedsperson med erfaring i kræftbehandling. Den anbefalede dosis af ELREXFIO er 76 mg, men de to første doser er mindre.

ELREXFIO gives som følger:
· Du får første optrapningsdosis på 12 mg på dag 1 i uge 1.
· Du får derefter anden optrapningsdosis på 32 mg på dag 4 i uge 1.
· [bookmark: _Hlk148007908]Fra uge 2 til uge 24 (dag 1) får du en fuld behandlingsdosis på 76 mg én gang om ugen, så længe du har fordel ud af ELREXFIO.
· Fra uge 25 til uge 48 (dag 1) kan lægen ændre din behandling fra én gang om ugen til én gang hver anden uge, så længe din kræftsygdom reagerer på behandlingen med ELREXFIO.
· Fra uge 49 (dag 1) og frem kan lægen ændre din behandling fra én gang hver anden uge til én gang hver fjerde uge, så længe din kræftsygdom fortsætter med at reagere på behandlingen med ELREXFIO.

Du skal opholde dig i nærheden af sygehuset i 48 timer efter hver af de første to optrapningsdoser, i tilfælde af at du skulle få bivirkninger. Lægen vil overvåge dig for bivirkninger i 48 timer efter hver af de to første doser.

Sådan får du lægemidlet
Du vil altid få ELREXFIO af din læge eller sygeplejerske som en indsprøjtning under huden (subkutant). Injektionen gives i maveregionen eller låret.

Du kan få en reaktion på injektionsstedet, herunder hudrødme, smerter, hævelser, blå mærker, udslæt, kløe eller blødning. Disse reaktioner er som regel lette og går over af sig selv uden behov for anden behandling.

Andre lægemidler, der gives under behandlingen med ELREXFIO
Én time før hver af dine første tre doser af ELREXFIO, vil du få nogle lægemidler, som kan hjælpe med at mindske risikoen for bivirkninger, såsom cytokinreleasesyndrom (se afsnit 4). Disse lægemidler kan omfatte:
· Lægemidler til at reducere risikoen for feber (fx paracetamol)
· Lægemidler til at reducere risikoen for betændelse (kortikosteroider)
· Lægemidler til at reducere risikoen for en allergisk reaktion (antihistaminer som fx diphenhydramin)

Du kan også få disse lægemidler ved senere doser af ELREXFIO. Dette afhænger af de symptomer, du måtte opleve, efter at du har fået ELREXFIO.
Du kan også få andre lægemidler baseret på de symptomer, du måtte opleve, eller din sygehistorie.

Hvis du har fået for meget ELREXFIO
Du får dette lægemiddel af en læge eller sygeplejerske. I det usandsynlige tilfælde, at du skulle få for meget (en overdosis), vil din læge kontrollere, om du får bivirkninger.

Hvis du glemmer en aftale, hvor du skulle have ELREXFIO
Det er meget vigtigt, at du kommer til alle dine aftaler for at sikre, at behandlingen virker. Hvis du udebliver fra en aftale, skal du aftale en ny tid hurtigst muligt.

Spørg lægen eller sygeplejersken, hvis der er noget, du er i tvivl om.


4.	Bivirkninger

Dette lægemiddel kan som alle andre lægemidler give bivirkninger, men ikke alle får bivirkninger.

Alvorlige bivirkninger
Søg straks lægehjælp, hvis du får en eller flere af følgende alvorlige bivirkninger, som kan være svære og kan være dødelige.

Meget almindelige (kan forekomme hos flere end 1 ud af 10 personer):
· Cytokinreleasesyndrom, en alvorlig immunreaktion, der kan forårsage feber, vejrtrækningsbesvær, kulderystelser, svimmelhed eller ørhed, hurtig hjerterytme og forhøjede leverenzymer i blodet:
· Lave niveauer af neutrofiler (en type hvide blodlegemer, der bekæmper infektion; neutropeni);
· Lave niveauer af antistoffer kaldet ’immunglobuliner’ i blodet (hypogammaglobulinæmi), hvilket kan øge sandsynligheden for infektioner;
· Infektion, som kan omfatte feber, kulderystelser, træthed eller åndenød.

Almindelige (kan forekomme hos op til 1 ud af 10 personer):
· Immuneffektorcelle-associeret neurotoksicitetssyndrom (ICANS), en alvorlig immunreaktion, som kan påvirke nervesystemet. Nogle af symptomerne er:
· At du føler dig forvirret
· At du føler dig mindre opmærksom
· At du har vanskeligt ved at tale eller skrive

Fortæl det straks til lægen, hvis du bemærker en af de ovenfor anførte alvorlige bivirkninger.

Andre bivirkninger
Andre bivirkninger er anført nedenfor. Fortæl det til lægen eller sygeplejersken, hvis du får en eller flere af disse bivirkninger.

Meget almindelige (kan forekomme hos flere end 1 ud af 10 personer):
· Lave niveauer af røde blodlegemer (anæmi)
· Følelse af træthed eller svækkelse
· Infektion i næse og svælg (infektion i de øvre luftveje)
· Reaktioner på eller omkring injektionsstedet, som kan omfatte hudrødme, kløe, hævelse, smerter, blå mærker, udslæt eller blødning
· Diarré
· Lungebetændelse (pneumoni)
· Lave niveauer af blodplader (celler, der hjælper blodet med at størkne – trombocytopeni)
· Lave niveauer af en type lymfocytter, en type hvide blodlegemer (lymfopeni)
· Feber (pyreksi)
· Nedsat appetit
· Hududslæt
· Tør hud
· Ledsmerter (artralgi)
· Lave niveauer af kalium i blodet (hypokaliæmi)
· Kvalme
· Hovedpine
· Vejrtrækningsbesvær (dyspnø)
· Blodforgiftning (sepsis)
· Lavt antal hvide blodlegemer (leukopeni)
· Forhøjet niveau af leverenzymer i blodet (forhøjet antal aminotransferaser)
· Nerveskader i ben og/eller arme, som kan medføre en snurrende fornemmelse, følelsesløshed, smerter eller tab af følelse (perifer neuropati)
· Infektion i de dele af kroppen, der opsamler urin og fører det ud af kroppen (urinvejsinfektion)

Almindelige (kan forekomme hos op til 1 ud af 10 personer):
· Lavt niveau af fosfat i blodet (hypofosfatæmi)
· Lavt antal af neutrofiler i blodlegemerne, kombineret med feber (febril neutropeni)

Indberetning af bivirkninger
Hvis du oplever bivirkninger, bør du tale med din læge eller sygeplejersken. Dette gælder også mulige bivirkninger, som ikke er medtaget i denne indlægsseddel. Du eller dine pårørende kan også indberette bivirkninger direkte til Lægemiddelstyrelsen via det nationale rapporteringssystem anført i Appendiks V. Ved at indrapportere bivirkninger kan du hjælpe med at fremskaffe mere information om sikkerheden af dette lægemiddel.


5.	Opbevaring

ELREXFIO opbevares på hospitalet eller klinikken af din læge.

Opbevar lægemidlet utilgængeligt for børn.

Brug ikke lægemidlet efter den udløbsdato, der står på kartonen og hætteglassets etiket efter ”EXP”. Udløbsdatoen er den sidste dag i den nævnte måned.

Opbevares i køleskab (2 °C – 8 °C). Må ikke nedfryses.

Opbevares i den originale karton for at beskytte mod lys.

Kemisk og fysisk stabilitet efter åbning af hætteglas, inklusive opbevaring i klargjorte injektionssprøjter er påvist, i 7 dage ved 2 °C - 8 °C og i 24 timer ved op til 30 °C.

Ud fra et mikrobiologisk synspunkt skal produktet anvendes med det samme. Hvis det ikke anvendes straks, er opbevaringstider og -betingelserne brugerens ansvar og bør normalt ikke overstige 24 timer ved 2 °C - 8 °C, medmindre klargøring er foretaget under kontrollerede og validerede aseptiske forhold.

Brug ikke lægemidlet, hvis du bemærker misfarvning eller andre synlige tegn på nedbrydning.


6.	Pakningsstørrelser og yderligere oplysninger

ELREXFIO indeholder: 
· Aktivt stof: elranatamab. ELREXFIO leveres i to forskellige pakningsstørrelser:
· Et 1,1 ml hætteglas indeholder 44 mg elranatamab (40 mg/ml).
· Et 1,9 ml hætteglas indeholder 76 mg elranatamab (40 mg/ml).
Øvrige indholdsstoffer: dinatriumedetat, L-histidin, L-histidinhydrochloridmonohydrat, polysorbat 80, saccharose, vand til injektionsvæsker (se ”ELREXFIO indeholder natrium” i afsnit 2).

Udseende og pakningsstørrelser
ELREXFIO 40 mg/ml injektionsvæske, opløsning (injektionsvæske) er en farveløs til lysebrun væske.
ELREXFIO leveres i to styrker. Hver kartonpakning indeholder 1 hætteglas af glas.

Indehaver af markedsføringstilladelsen 
Pfizer Europe MA EEIG
Boulevard de la Plaine 17
1050 Bruxelles
Belgien

Fremstiller
Pfizer Service Company BV
Hermeslaan 11
Hoge Wei 10
B-1930,2 Zaventem
Belgien

Hvis du ønsker yderligere oplysninger om dette lægemiddel, skal du henvende dig til den lokale repræsentant for indehaveren af markedsføringstilladelsen:

	Belgique/België/Belgien
Luxembourg/Luxemburg
Pfizer NV/SA
Tél/Tel: +32 (0)2 554 62 11

	Latvija
Pfizer Luxembourg SARL filiāle Latvijā
Tel: +371 670 35 775


	България
Пфайзер Люксембург САРЛ, Клон България
Тел.: +359 2 970 4333

	Lietuva
Pfizer Luxembourg SARL filialas Lietuvoje
Tel: +370 52 51 4000

	Česká republika
Pfizer, spol. s r.o.
Tel: +420 283 004 111

	Magyarország
Pfizer Kft.
Tel: +36-1-488-37-00

	Danmark
Pfizer ApS
Tlf.: +45 44 20 11 00

	Malta
Vivian Corporation Ltd.
Tel: +356 21344610

	Deutschland
PFIZER PHARMA GmbH
Tel: +49 (0)30 550055 51000

	Nederland
Pfizer bv
Tel: +31 (0)800 63 34 636

	Eesti
Pfizer Luxembourg SARL Eesti filiaal
Tel: +372 666 7500

	Norge
Pfizer AS
Tlf: +47 67 52 61 00

	Ελλάδα
Pfizer Ελλάς A.E.
Τηλ: +30 210 6785 800

	Österreich
Pfizer Corporation Austria Ges.m.b.H.
Tel: +43 (0)1 521 15-0


	España
Pfizer, S.L.
Tel: +34 91 490 99 00

	Polska
Pfizer Polska Sp. z o.o.
Tel: +48 22 335 61 00

	France
Pfizer
Tél: +33 (0)1 58 07 34 40

	Portugal
Laboratórios Pfizer, Lda.
Tel: +351 21 423 5500

	
Hrvatska
Pfizer Croatia d.o.o.
Tel: +385 1 3908 777

	România
Pfizer Romania S.R.L.
Tel: +40 (0) 21 207 28 00

	Ireland
Pfizer Healthcare Ireland Unlimited Company
Tel: 1800 633 363 (toll free)
+44 (0)1304 616161

	Slovenija
Pfizer Luxembourg SARL
Pfizer, podružnica za svetovanje s področja
farmacevtske dejavnosti, Ljubljana
Tel: +386 (0)1 52 11 400


	Ísland
Icepharma hf.
Sími: +354 540 8000

	Slovenská republika
Pfizer Luxembourg SARL, organizačná zložka
Tel: +421 2 3355 5500

	Italia
Pfizer S.r.l.
Tel: +39 06 33 18 21

	Suomi/Finland
Pfizer Oy
Puh/Tel: +358 (0)9 430 040

	Κύπρος
Pfizer Ελλάς Α.Ε. (Cyprus Branch)
Τηλ: +357 22 817690

	Sverige
Pfizer AB
Tel: +46 (0)8 550-520 00



Denne indlægsseddel blev senest ændret

Dette lægemiddel er godkendt under ”betingede omstændigheder”. Det betyder, at der forventes yderligere dokumentation for lægemidlet.
Det Europæiske Lægemiddelagentur vil mindst en gang om året vurdere nye oplysninger om lægemidlet, og denne indlægsseddel vil om nødvendigt blive ajourført.

Andre informationskilder

Du kan finde yderligere oplysninger om dette lægemiddel på Det Europæiske Lægemiddelagenturs hjemmeside https://www.ema.europa.eu.
------------------------------------------------------------------------------------------------------------------------

Nedenstående oplysninger er kun til sundhedspersoner:

ELREXFIO 40 mg/ml injektionsvæske, opløsning leveres som en brugsklar opløsning, som ikke kræver fortynding før administration. Må ikke rystes.

ELREXFIO er en klar til let opaliserende og farveløs til lysebrun opløsning. Opløsningen må ikke administreres, hvis den er misfarvet eller indeholder partikler.

Der skal anvendes aseptisk teknik under klargøringen og administrationen af ELREXFIO.

Instruktioner vedrørende klargøringen

Hætteglas med ELREXFIO 40 mg/ml injektionsvæske, opløsning er kun til engangsbrug.

ELREXFIO skal klargøres i henhold til instruktionerne herunder (se tabel 1) afhængig af den påkrævede dosis. Det foreslås at anvende enkeltdosishætteglasset med 44 mg/1,1 ml (40 mg/ml) til hver af optrapningsdoserne.

	Tabel 1.	Instruktioner vedr. klargøring af ELREXFIO

	Påkrævet dosis
	Dosisvolumen

	12 mg (optrapningsdosis 1)
	0,3 ml

	32 mg (optrapningsdosis 2)
	0,8 ml

	76 mg (fuld behandlingsdosis)
	1,9 ml



Efter åbning bør hætteglasset og injektionssprøjten anvendes straks. Hvis de ikke anvendes straks, er opbevaringstider og -betingelser brugerens ansvar og bør normalt ikke overstige 24 timer ved 2 °C til 8 °C, medmindre klargøring er foretaget under kontrollerede og validerede aseptiske forhold. Efter åbning, inklusive opbevaring i sprøjter forberedt i et aseptisk miljø, er ELREXFIO stabilt i 7 dage ved 2 °C - 8 °C og 24 timer ved op til 30 °C.

Instruktioner vedr. administrationen

ELREXFIO er kun til subkutan injektion og skal administreres af en sundhedsperson.

Den påkrævede dosis af ELREXFIO skal injiceres i det subkutane væv over abdomen (foretrukket injektionssted). Alternativt kan ELREXFIO injiceres i det subkutane væv på låret.

ELREXFIO til subkutan injektion må ikke injiceres i områder, hvor huden er rød, øm, hård eller har blå mærker eller arvæv.

Sporbarhed

For at forbedre sporbarheden af biologiske lægemidler skal det administrerede produkts navn og batchnummer tydeligt registreres.

Bortskaffelse

Hætteglasset og eventuelt resterende indhold skal kasseres efter en enkelt brug. Ikke anvendt lægemiddel samt affald heraf skal bortskaffes i henhold til lokale retningslinjer.

